Matthew Caruana Galizia qal li l-pjanijiet biex jiġi ffinanzjat il-pipeline tal-gass bl-użu tal-fondi tal-UE se jippremjaw lill-persuna li bħalissa qed tiġi akkużata bil-qtil tal-ġurnalista Daphne Caruana Galizia. Huwa qal dan lill-ġurnalisti waqt konferenza stampa online li saret l-Erbgħa. Il-ġurnalista Daphne Caruana Galizia ġiet maqtula brutalment barra d-dar tal-familja tagħha fil-Bidnija fis-16 ta' Ottubru 2017. Caruana Galizia qal li matul dak iż-żmien, hija kienet qed taħdem fuq l-akbar investigazzjoni fil-karriera ġurnalistika tagħha; dik tal-ftehim tal-Electrogas. Wara l-qtil tal-ġurnalista, erbat irġiel ġew arrestati. Tlieta minnhom huma akkużati bil-qtil iżda wieħed minnhom ammetta l-involviment tiegħu wara li ngħatat il-maħfra presidenzali dwar il-każ tal-qtil tal-avukat Carmel Chircop. Fenech huwa akkużat b'kompliċità fil-qtil u huwa wieħed mix-shareholders fl-Electrogas. Waqt li kien qed jindirizza l-konferenza stampa, Caruana Galizia qal li hemm mistoqsija morali fejn jidħol il-finanzjament tal-Melita Gas Pipeline f'Malta. Spjega kif wieħed mix-shareholders ewlenin kien wiegħed tixħim lill-eks ministru tal-enerġija Konrad Mizzi u lill-eks Chief of Staff Keith Schembri. Fenech kien fetaħ kumpanija offshore bl-isem ta' 17 Black, f'Dubaj, biex tgħaddi l-ħlasijiet lill-kumpaniji fil-Panama, li s-sidien tagħhom kienu Konrad Mizzi u Keith Schembri. Qabel il-qtil tagħha, Caruana Galizia kienet qed tinvestiga l-operat tal-Electrogas. Matthew Caruana Galizia saħaq li huwa inaċċettabbli li l-proġett tal-pipeline jkompli jimxi 'l quddiem, għax se jkun qed jippremja lil dawk li jinsabu akkużati bi qtil kif ukoll b'korruzzjoni. Spjega li jekk il-proġett jirċievi l-fondi mill-Unjoni Ewropea, l-allegat kompliċi jirċievi ammont sostanzjali ta' flus fi ħlas bħala kumpens għax ikun itterminat il-kuntratt tal-provvista tal-gass minħabba li jinbena l-pipeline. Caruana Galizia kompla li l-Gvern ilu jimmanuvra b'mod sigriet biex jiżgura l-fondi tal-UE għall-pipeline u żied li l-finanzjament ta 'proġett bħal dan imur kontra l-prinċipji tal-ġustizzja. Kompla li dan il-proġett se jillimta lill-pajjiż li juża fossil fuels u se jagħti flus lil dawk li huma akkużati bi qtil u korruzzjoni. L-Ewroparlamentari Awstrijaka Claudia Gamon, li hija involuta fin-negozjati dwar finanzjament potenzjali għall-pipeline tal-gass, spjegat li Malta u Ċipru huma ż-żewġ stati membri li kisbu d-deroga. Hija spjegat, li flimkien mal-MPE tal-Ħodor Franċiża Marie Toussaint, ilha tiġġieled għal Ewropa ħielsa mill-gass. Malta eleġibbli għal fondi Ewropej għall-proġett tal-pipeline Gamon qalet li huwa inaċċettabbli li l-flus tal-poplu jmorru għall-persuni li huma akkużat bi qtil u korruzzjoni. Kompliet li l-Parlament Ewropew tkellem ħafna dwar il-qtil u d-dmir li jiddefendi dak li għamlet il-ġurnalista. Il-MPE ħeġġet lill-Unjoni Ewropea biex tieqaf tagħti l-flus lill-proġetti li huma antikwati. Hija għamlet ukoll referenza għall-ittra mibgħuta mill-Ministru tal-Enerġija Miriam Dalli, li fiha faħħret il-proġett iżda naqset milli tindirizza l-allegazzjonijiet ta' korruzzjoni. Gamon iddeskriviet l-ittra ta' Dalli bħala waħda offensiva. Fl-2014, l-Electrogas ingħataw kuntratt biex jibnu l-power station li taħdem bil-gass u vapur tal-LNG. Malta hija marbuta li tixtri l-LNG mingħand l-Electrogas għal għaxar snin, bl-ewwel ħames snin il-prezz huwa fiss. Malta fl-2020 kisbet ukoll deroga biex il-pipeline tal-gass jiġi kkunsidrat mill-ġdid għall-fondi wara li ġie rrifjutat mill-Connecting Europe Facility. Filmat: Il-Gvern iħabbar it-tieni interconnector Toussaint spjegat kif l-approvazzjoni tal-fondi tkun sinjal negattiv għall-klima, id-demokrazija u l-ġustizzja soċjali, kif ukoll għall-UE kollha kemm hi. Hija saħqet li fl-aħħar mill-aħħar ftit huma dawk li se jibbenefikaw mill-proġett. Toussaint wiegħdet li tagħmel dak kollu possibbli biex iżomm il-proġett milli jirċievi fondi tal-UE. Matthew Caruana Galizia qal li jittama li l-Presidenza Franċiża tal-UE li ġejja ma tkunx bħall-presidenza attwali tal-Islovenja. Hua wera d-diżappunt tiegħu għat-tweġiba li Daphne Caruana Galizia Foundation irċeviet u ddeskriviha bħala attitudni passiva. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61b3526d98e31_rand.td-a-rec-img{text-align:left}.td_uid_3_61b3526d98e31_rand.td-a-rec-img img{margin:0 auto 0 0}